NaiveNeuron/SloPal huggingface dataset:
Číž, Miroslav, podpredseda NR SR (2015-09-23):
Ďakujem, otváram rozpravu. Písomnú prihlášku do rozpravy nemám, pýtam sa preto, či sa hlási do rozpravy niekto ústne. Registrujem pani poslankyňu Vášáryovú. Pokiaľ nikto iný, uzatváram možnosť prihlásiť sa do rozpravy ústne a slovo má pani poslankyňa Vášáryová. (Reakcia z pléna.) Dodatočne vidím na tabuli aj pána poslanca Viskupiča, takže do rozpravy sa prihlásila pani poslankyňa Vášáryová a pán poslanec Viskupič. Teraz už potom naozaj definitívne uzatváram možnosť prihlásiť sa do rozpravy ústne. Nech sa páči, pani poslankyňa.
Vaľová, Jana, poslankyňa NR SR (2015-11-11):
Nekričte na mňa, pán kolega.
Bugár, Béla, podpredseda NR SR (2017-05-17):
Vyhlasujem rozpravu o tomto bode programu za skončenú. Chce sa vyjadriť v rozprave pán navrhovateľ?
Blanár, Juraj, podpredseda NR SR (2020-11-26):
Ďalší v poradí, pán poslanec Blcháč, máte slovo.
Pellegrini, Peter, predseda NR SR (2015-09-30):
Prezentujme sa a hlasujme a rozhodnime o tom, či postúpime tento návrh zákona do druhého čítania. (Hlasovanie.) Prítomných 131 poslancov, za hlasovalo 39, proti boli 4, zdržalo sa 88 poslancov. Konštatujem, že sme neschválili návrh postúpiť tento návrh do druhého čítania. Ešte budeme hlasovať o jednom procedurálnom návrhu, ktorý zaznel v rozprave, a podal ho pán Ivan Švejna v rámci rozpravy k vládnemu návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov, tlač 1569, v ktorom podal procedurálny návrh, aby sa prerušilo rokovanie o tomto bode a zasadol výbor pre financie a rozpočet. Dávam o tomto návrhu hlasovať. Prezentujme sa a hlasujme. (Hlasovanie.) Prítomných 133 poslancov, za hlasovalo 56, proti bolo 72, zdržali sa 5 poslanci. Konštatujem, že tento procedurálny návrh pána poslanca Švejnu sme neschválili. Kolegyne, kolegovia, vyčerpali sme všetky body, o ktorých bolo treba hlasovať. S procedurálnymi návrhmi pán poslanec Lipšic.
Grendel, Gábor, podpredseda NR SR (2022-04-28):
Pán poslanec Štefan Kuffa.
Glváč, Martin, podpredseda NR SR (2017-12-06):
Ďakujem. Otváram rozpravu o tomto bode programu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Jeden poslanec. Ukončujem možnosť prihlásiť sa. Nech sa páči, pán poslanec Heger.
Vážny, Ľubomír, poslanec NR SR (2011-03-24):
Žiadam o hlasovanie o pozmeňujúcom návrhu.
Danko, Andrej, podpredseda NR SR (2023-11-16):
Držte sa témy, som vás poprosil.
Podmanický, Ján, poslanec NR SR (2012-08-03):
Ďakujem pekne. Pán poslanec, ja budem vecný, ani nejdem silné slová používať. Zareagujem len na niektoré položky, ktoré ste hovorili. Spochybnili ste prepad v oblasti nákupu núdzových zásob ropy pre štátne hmotné rezervy, povedali ste, že sa to má riešiť z iných zdrojov a nie zo štátneho rozpočtu. Neviem, či viete, pán poslanec, ale práve váš minister Mikloš zmenil pravidlá financovania nákupu núdzových zásob ropy. Ten poplatok, ktorý predtým išiel priamo pre štátne hmotné rezervy, dnes prichádza do štátneho rozpočtu, ale už ten výdavok pre nákup núdzových zásob ropy v štátnom rozpočte nebolo. Takže ak tu hovoríme o prepade a chýbajúcich 100 miliónoch euro pre nákup núdzových zásob ropy, tak je to pravda, nie je to žiaden výmysel. Nehovoriac o tom, že sa zmenila smernica, ktorá z pôvodného, z pôvodného pravidla výpočtu, podľa predaja ropných látok sa zmenila na podľa dovozu ropných látok, čiže to znamená ďalší nárast nákupu núdzových zásob ropy. Takže, pán poslanec, napríklad na tejto položke celkom jasne vidieť, že idete po vrchu, len strieľate, ale jednoducho klamete a nehovoríte pravdu. Nehovoriac o možno niektorých ďalších škodách, ktoré spôsobil nefungujúci systém KONS, ktorý váš nominant zavádzal na daňové riaditeľstvo, ktorý priamo hneď spôsobil škodu 10 miliónov, keďže štát musí zaplatiť za tento systém 10 miliónov euro, ale je nefunkčný, čiže to je hneď prvá škoda len na daňovom riaditeľstve, no a ďalších 250 miliónov, z toho 70 miliónov na DPH-čke, ten odhadovaný prepad, ktorý spôsobil nefunkčný informačný systém na daňovom riaditeľstve. Pán poslanec, ale veď to sú vaše chyby, veď načo tu dookola vystupujete a opakujete, keď máte maslo na hlave.
Danko, Andrej, podpredseda NR SR (2024-05-14):
Poslankyňa Vaľová.
Pčolinský, Peter, podpredseda NR SR (2023-01-24):
Ďalšia faktická poznámka, pani poslankyňa Romana Tabák.
Fronc, Martin, poslanec NR SR (2011-07-11):
Ďakujem pekne, pán predsedajúci. Ja som nemenoval žiaden návrh, pokiaľ som sa dobre díval, sú v obdobných verziách prísnejšie alebo menej prísnejšie v pozmeňujúcich návrhoch celkovo takéto tri návrhy. A nechcem tu viesť detailnú verejnú polemiku. Každý sa rozhoduje a každý berie zodpovednosť pri rozhodovaní za seba. Ja len zopakujem, že asi vo veľmi krátkom čase dôjde k tomu, že budeme musieť posunúť hranicu veku pre odchod do dôchodku a, druhé, že priemerný dôchodok je 360,3 eura a že je to rádovo 45 % z priemernej mzdy oproti jej 70 % Európskej únie. A nechcem hovoriť o priemerných platoch v západoeurópskych krajinách. Povedal som len fakty, pokladám ich za dôležité, aby sme si ich uvedomili, rozhodovanie je na každom z nás. Ďakujem.
A. Belousovová, podpredsedníčka NR SR: (2007-10-24):
Otváram rozpravu. Do rozpravy som nedostala žiadnu písomnú prihlášku, preto sa chcem opýtať, či sa chce niekto prihlásiť do rozpravy ústne. Ústne sa do rozpravy neprihlásil nikto. Uzatváram možnosť podania ústnych prihlášok a zároveň vyhlasujem rozpravu za skončenú. Keďže rozprava prakticky nebola, zrejme pani navrhovateľka sa vyjadrovať nebude. Pán spravodajca, chcete záverečné slovo? Nie. Prerušujem rokovanie o tomto bode programu. Teraz pristúpime k druhému čítaniu o návrhu poslanca Národnej rady Slovenskej republiky Petra Pelegriniho na vydanie zákona, ktorým sa mení a dopĺňa zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov a o zmene zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov . Návrh tohto zákona ste dostali pred prvým čítaním ako tlač 376 a spoločnú správu výborov máte ako tlač 376a. Teraz dávam slovo pánovi poslancovi Petrovi Pelegrinimu, aby návrh zákona odôvodnil.
B. Bugár, podpredseda NR SR: (2005-12-15):
G. Krajči, poslanec: Ďakujem za slovo, vážený pán predsedajúci. Vážené panie poslankyne, páni poslanci, obraciam sa v interpelácii na ministra financií Slovenskej republiky Ivana Mikloša. Vážený pán minister, v zmysle zákona č. 350/1996 Z. z. podľa § 129 vás interpelujem v súvislosti so závažnými skutočnosťami, ktoré sa objavili na slovenskom finančnom trhu. Úrad pre finančný trh povolil u nás činnosť otvorených zahraničných podielových fondov, okrem iných aj fondu World Investment Opportunites Funds,  ktoré vykonali na Slovensku koncom deväťdesiatych rokov masívnu kampaň. Použili pritom podivné praktiky, ako napríklad vyhlásenia, že akciové trhy fondov rastú aj napriek katastrofám a nepokojom, že ide o fondy renovované, ktoré nezaznamenali pád od dvadsiatych rokov minulého storočia, že index fondov je každý rok medzi 500 najlepšími na svete a podobne. Tieto reklamné materiály, ktoré považujem za klamlivú reklamu, sú k dispozícii pre nás všetkých. Táto kampaň zlákala stovky, možno tisícky Slovákov, aby do spomínaných fondov investovali. Občania boli presvedčovaní manažérmi fondov, ale hlavne propagačnou reklamou, že za päť rokov budú akcie zhodnotené minimálne o 30 až 40 percent. O serióznosti spomínaných fondov je však možné pochybovať. Ako príklad uvediem konkrétneho občana, ktorý vložil 100-tisíc Sk do luxemburskej spoločnosti World Investment Opportunites Funds a za päť rokov takzvaného zhodnocovania jeho vkladu nezarobil ani korunu. Práve naopak, stratil 47 327 korún a na účte mu zostalo zo 100-tisíc len 52 673 korún. Táto situácia pripomína neblaho známe udalosti okolo BMG Invest  a AWG Invest. Vážený pán minister, na základe uvedených skutočností kladiem nasledujúce otázky. Po prvé. Má Ministerstvo financií Slovenskej republiky a Úrad pre finančný trh vedomosť o tom, že hodnoty akcií ľudí, ktorí investovali do spomínaných fondov, poklesli cirka o 50 percent? Po druhé. Dozoruje ministerstvo financií alebo Úrad pre finančný trh otvorené zahraničné podielové fondy? Ak áno, máte vedomosti o tom, že niektorí klienti stratili za posledných päť rokov takmer 50 percent svojich investícií. A po tretie. Mieni ministerstvo financií nejako zasiahnuť, aby sa na Slovensku nezopakoval škandál s novými nebankovými subjektmi? Za odpoveď vopred ďakujem.
Kollár, Boris, predseda NR SR (2022-06-28):
Otváram všeobecnú rozpravu. Do rozpravy som dostal jednu písomnú prihlášku a prihlásil sa poslanec Miloš Svrček. Nech sa páči, máte slovo, pán poslanec.
Hudacký, Ján, poslanec NR SR (2014-02-11):
Ďakujem pekne, pán predseda. Chcem oznámiť členom výboru pre hospodárske záležitosti, že výbor bude zasadať o 13.30 v miestnosti č. 149. Ďakujem pekne.
Kamenický, Ladislav, minister financií SR (2024-02-13):
Ďakujem pekne, veľmi krátko. Legislatívne úpravy ideme zavádzať, ktoré sa, ktoré vyplývajú z aplikačnej praxe, jedná sa najmä teda o úpravy súvisiace s implementáciou niektorých smerníc, najmä smernice o trhoch s finančnými nástrojmi MiFID, smernice o zahraničnej distribúcii podnikov kolektívneho investovania, smernice o správcoch a alternatívnych investičných fondoch AIFMD a delegovaných smerníc Komisie, riešenie zániku záložného práva pri uplatnení práva výkupu, tzv. squeeze out, za účelom väčšej právnej istoty majiteľov cenných papierov tak, aby sa zamedzilo špekulatívnemu zriaďovaniu záložných práv. V prípade burzy cenných papierov sa upúšťa od povinnosti zriaďovať osobitný útvar na kontrolu burzových obchodov. Garančnému fondu investícií sa rozširuje možnosť investovať voľné zdroje do štátnych dlhopisov dlhšou dobou splatnosti, teda z troch na, až na desať rokov, a upravujú sa niektoré procesy v konaniach pred Národnou bankou Slovenska. Ďakujem za pozornosť a poprosím o podporu daného návrhu. Ďakujem pekne.
Vitteková, Anna, poslankyňa NR SR (2014-10-16):
Teraz, pani predsedajúca, pristúpime k hlasovaniu o pozmeňujúcich a doplňujúcich návrhoch zo spoločnej správy, ktoré neboli vyňaté na osobitné hlasovanie. Dajte, prosím, hlasovať o bodoch 1 až 5, 7 až 11, 13 a 14 s odporúčaním gestorského výboru schváliť.
Paška, Pavol, predseda NR SR (2014-10-28):
Pán poslanec Abrhan.
Bugár, Béla, podpredseda NR SR (2018-09-11):
Nech sa páči, prezentujme sa a hlasujme. (Hlasovanie.) Prítomných 143, za 80, proti 8, zdržalo sa 55 poslancov. Konštatujem, že návrh bol opätovne schválený. Teraz prosím pána poslanca Puciho z navrhnutého gestorského výboru pre hospodárske záležitosti, aby v prvom čítaní uviedol hlasovanie o vládnom návrhu zákona o dohľade nad dodržiavaním povinností pri štítkovaní energeticky významných výrobkov, tlač 1065. (Hlasovanie o vládnom návrhu zákona o dohľade nad dodržiavaním povinností pri štítkovaní energeticky významných výrobkov a o zmene zákona č. 147/2001 Z. z. o reklame a o zmene a doplnení niektorých zákonov v znení neskorších predpisov , tlač 1065.)
Duchoň, Daniel, poslanec NR SR (2013-06-17):
Ďakujem pekne. Ja by som práve oponoval k tomu uzneseniu alebo k tomu záveru, ktorý prijal výbor, pretože tam nešlo o to, že sa prestane zaoberať. My sme v podstate už na tom výbore vtedy vlastne do toho prijatého uznesenia, sme išli absolútne nad rámec našich kompetencií. Predsa keď si naozaj zoberieme aj zákon o Vojenskom spravodajstve, aj rokovací poriadok, tak nikde sa tam nepíše o tom, že my by sme mali viesť úkony a procesy, ktoré sa jednoznačne dajú charakterizovať ako vyšetrovanie. V tomto bola podstata. My sme od začiatku deklarovali, že trváme na dôslednom vyšetrení tejto údajnej kauzy. Preto sme požadovali, aby naozaj už to vyšetrovanie prevzal Úrad špeciálnej prokuratúry. Zároveň na tom výbore sme konštatovali, že chceme byť priebežne oboznamovaní s vyšetrovaním alebo výsledkami priebežného vyšetrovania na Úrade špeciálnej prokuratúry, a sám pán minister predsa deklaroval, že nás bude informovať aj o priebehu, samozrejme, aj o celom závere. To znamená, zase tuto sa absolútne zle interpretujú závery na výboroch, pretože pravdepodobne je to pre médiá zaujímavé. Jednoducho touto kauzou sa budeme zaoberať, ale vo veci informovania sa o tom, ako prebieha vyšetrovanie. To neznamená, že už výbor sa nikdy nebude touto vecou zaoberať. Takto to uznesenie určite nebolo. Ďakujem.
Pellegrini, Peter, predseda NR SR (2015-09-30):
O vašom návrhu prerušiť rokovanie nemôžem dať hlasovať. Rokovací poriadok nehovorí, že musím prerušiť rokovanie počas poslaneckého grémia.
Jurinová, Erika, podpredsedníčka NR SR (2015-02-18):
Pán poslanec Simon.
Zmajkovičová, Renáta, podpredsedníčka NR SR (2013-10-29):
Pán poslanec, predpokladám, že máte tieto interpelácie aj v písomnej podobe, ich odovzdáte teraz po prečítaní.
P. Paška, predseda NR SR: (2008-11-04):
(Hlasovanie.) 134 prítomných, 131 za, 3 sa zdržali. Tieto body zo spoločnej správy sme schválili.
M. Hort, podpredseda NR SR: (2008-04-08):
S faktickými poznámkami na vystúpenie pána poslanca Jarjabka sa prihlásila pani poslankyňa Ágnes Biró, pán poslanec Pavol Minárik. Končím možnosť prihlásenia sa s faktickými poznámkami na vystúpenie predrečníka. A slovo má pani poslankyňa Ágnes Biró. Nech sa páči.
P. Hrušovský, podpredseda NR SR: (2001-10-26):
(Hlasovanie.) Prítomných je 95 poslancov, za 91, zdržali sa 4. Návrh sme schválili. Poprosím teraz pána poslanca Osuského, ktorého poveril gestor-ský výbor, aby bol spravodajcom k vládnemu návrhu zákona, ktorým sa mení a dopĺňa zákon č. 386/1997 Z. z.  o ďalšom vzdelávaní a o zmene zákona Národnej rady Slovenskej republiky č. 387/1996 Z. z. o zamestnanosti v znení zákona č. 70/1997 Z. z. (tlač 1192). Nech sa páči, pán poslanec Osuský.
Lengvarský, Vladimír, minister zdravotníctva SR (2022-06-28):
Ďakujem pekne. Vážený pán predsedajúci, vážené panie poslankyne, páni poslanci, cieľom navrhovanej právnej úpravy je zabezpečiť dostupnosť, kvalitu a efektívnosť dlhodobej zdravotnej starostlivosti a paliatívnej zdravotnej starostlivosti pre osoby, ktorých zdravotný stav si to vyžaduje, a to nielen v zdravotníckych zariadeniach, ale najmä v domácom alebo inom prirodzenom prostredí, v ktorom sú tieto osoby umiestnené. Predmetom návrhu zákona je definovanie pojmu dlhodobá zdravotná starostlivosť a jej jednotlivých súčastí. Zadefinovanie pojmu paliatívna zdravotná starostlivosť a zadefinovanie rozsahu údajov potrebných pre monitoring dostupnosti ošetrovateľskej starostlivosti v rámci tejto dlhodobej starostlivosti. Návrh zákona premieta právo osoby, ktorej je poskytovaná zdravotná starostlivosť, na poskytovanie duchovnej služby a podpory a aj do zákona o zdravotnej starostlivosti. Vážený pán predsedajúci, panie poslankyne, páni poslanci, dovoľujem si vás požiadať o podporu predloženého návrhu zákona. Ďakujem.
Zajac, Pavol, poslanec NR SR (2014-10-16):
Ďakujem veľmi pekne. Pán kolega Lipšic, naozaj, ja som vo svojom vystúpení sa nesnažil zvýrazňovať, kto, kedy, kto skôr, možnože som mohol povedať, že za vlády Ivety Radičovej bolo pripravené na ministerstve vnútra, a keď vy hovoríte o tom, že nebuďme ako v materskej škôlke, tak práve vaša reakcia mi takto pripadala. Lebo, naozaj, ak by nám išlo o podstatu toho, aby takýto návrh zákona bol prijatý na Slovensku, tak musel som zvýrazniť to, že návrh je z dielne KDH, ktorý bol pred vyše rokom schválený v prvom čítaní aj v druhom čítaní, ak by ho vládni poslanci SMER-u schválili aj v treťom čítaní, mohli by sme už rok na Slovensku mať takýto návrh zákona. A o tom som ja hovoril, o samotnej podstate toho, že dnes taký návrh zákona, ktorý by chránil oznamovateľov korupcie, nemáme na Slovensku. A ak by bol prijatý pred vyše rokom, mohol platiť. A vôbec mi nešlo o to, že podobný návrh zákona ste predkladali aj vy. Ja si myslím, že nám má ísť o to, aby sme mali na Slovensku dobré zákony, ktoré budú platiť pre občanov Slovenska. Že bol ten návrh zákona na ministerstve vnútra ešte rozšírený o tie súkromné firmy, ja nemám problém, aby aj oznamovatelia zo súkromných firiem boli chránení, ak nahlásia korupciu. Ale vadí mi to, aby 3 400 slovenských firiem teraz muselo napĺňať podmienku, mať zodpovednú osobu, vnútorný predpis, možno sa za chvíľku zistí, že tá zodpovedná osoba musí prejsť nejakými školeniami a musí si zaplatiť nejaké školenie. A niekto, teda Inšpektorát práce ich bude perzekvovať za to pod hrozbou pokuty 500 eur. Tak toto si neprajem.
Drdul, Dominik, poslanec NR SR (2020-04-29):
Ďakujem za slovo. Pani Leščáková, ďakujem veľmi pekne za váš veľmi odborný, pekný a vecný príspevok, kde ste znovu zvýraznila a vykreslila problematiku, či už asistentov učiteľa alebo špecializovaných inkluzívnych tímov, ktorých naozaj na škole potrebujeme a ktoré sú základnou premisou alebo predpokladom k tomu, aby sme naše školstvo zmenili. Veľmi rád sa budem podieľať na naplnení týchto konkrétnych krokov a týmto vám ponúkam svoju spoluprácu. Ďakujem veľmi pekne.
Pčolinský, Peter, podpredseda NR SR (2023-05-25):
Čiže, vážení kolegovia, tento zákon neprejde práve kvôli ľuďom, ako je Jozef Pročko. Tak ako neprešiel poľovnícky zákon práve kvôli Jozefovi Pročkovi. Ak chcete, aby vám niečo prešlo, zakážte Pročkovi vystupovať, to je len moja rada. Ďakujem.
Figeľ, Ján, podpredseda NR SR (2013-05-31):
Všetko? (Rečník zostal stáť pri hlavnom rečníckom pulte.) Pán poslanec?
Figeľ, Ján, podpredseda NR SR (2015-05-05):
Týmto vystúpením sme vyčerpali písomnú časť rozpravy. Áno. Teraz sa pýtam, či sa niekto hlási do rozpravy ústne. Nie je tomu tak, takže vyhlasujem všeobecnú rozpravu za skončenú. Pán navrhovateľ, chcete sa vyjadriť? Nech sa páči, máte slovo, záverečné slovo.
Hort, Milan, podpredseda NR SR (2011-09-13):
Ďalej sa s faktickou poznámkou prihlásil pán poslanec Muňko, nech sa páči.
M. Fronc, poslanec: (2006-08-03):
Pán poslanec Madej, ja vám len rád by som povedal ešte raz, že ten systém, ak zavediete spoplatnenie externých študentov, tak jednoducho budete postupovať v rozpore – vy ako právnik by ste mali vedieť – s ústavou, s najväčšou pravdepodobnosťou. A druhá vec je, vytlačíte denné štúdium úplne na okraj. Ak to chcete urobiť, jednoducho nech sú to riešenia, ktoré potrebujú mať odvahu, ak je vzorom pán Blair, ak je vzorom pán Gyurcsány, treba sa nad tým zamyslieť. Všetko. Pani poslankyňa Mušková, viete, niektoré veci aj mne vyvolávajú potom, čo vravíte, trošku úsmev na tvári, pretože nezávislá organizácia Transparency International povedala, že korupcia sa najviac znížila v troch rezortoch a jeden z tých rezortov bol práve rezort školstva. To je k tomuto. Čo sa týka platov, keď som nastupoval, bol priemerný plat 12,5-tisíc korún. Dnes je priemerný plat u učiteľov v regionálnom školstve na úrovni priemerného platu v národnom hospodárstve. O platoch vysokoškolákov som hovoril, keď hovoril pán, žiaľbohu, tu nebol, pán premiér, alebo som spomenul priemerné platy profesorov, ktoré boli vlani. A, pani poslankyňa Zmajkovičová, len toľko, ja si naozaj myslím, že školy, ktoré spravuje krajský školský úrad, a sú to školy pre deti s postihnutím, kde jednoducho na jedno dieťa ide niekedy aj 500-tisíc korún, musí niekto mať na starosti a nemôžete všetko presunúť len do Bratislavy na ministerstvo. Ďakujem.
Ledecký, Vladimír, poslanec NR SR (2020-04-28):
Tak v prvom rade ďakujem za podporu všetkým poslancom, ktorí zmýšľajú rovnako alebo sa stotožňujú s tými myšlienkami. Ďakujem pánovi Kotlebovi za podporu v oblasti salašníctva. Ja som si nikdy nevedel predstaviť, že budeme mať nejaký, nejakú spoločnú záľubu alebo spoločný záujem, takže toto je náš spoločný záujem. Pán Kuffa, narážal som na paradoxy, chránené územia, kde sa ťaží a vyváža – v chránených územiach – a zároveň lokálnym aktivitám sa tam bráni vykonávať akúkoľvek činnosť. Štát, to sme my všetci, to znamená, štát nie je nejaká organizácia, ktorá si má uzurpovať územie, ale štát by mal byť ten, ktorý vychádza občanom v ústrety a snaží sa, aby tí občania na tomto území, aby sa im lepšie žilo. Pán Ferenčák, snaha je podporovať, posilňovať kompetencie samospráv a myslím si, že regionálny rozvoj je beh na dlhé trate, a čo sa za desiatky rokov zanedbalo, ťažko sa za štyri roky vyrieši, ale vieme, aká je štartovacia čiara, a chceli by sme to posunúť ďalej. K pánovi Antalovi, stotožňujem sa s tebou, že regióny sú vyľudnené a keď nebudeme konať, za chvíľu už nebude pre koho tam robiť. Takže rýchlo začnime. Ďakujem.
Kollár, Boris, predseda NR SR (2020-06-03):
(Zaznievanie gongu.) Pristúpime k hlasovaniu o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 440/2015 Z. z. o športe (tlač 117). Dávam slovo členovi výboru pre vzdelávania, vedy, športu a mládeže poslancovi Radovanovi Slobodovi, aby hlasovanie uviedol. (Hlasovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 440/2015 Z. z. o športe a o zmene a doplnení niektorých zákonov v znení neskorších predpisov , tlač 117.)
Bugár, Béla, podpredseda NR SR (2016-04-28):
Áno, medzitým som nechal vytlačiť výsledok hlasovania a tam je fakt veľa neprítomných: pán poslanec Adamčík, Krajniak, Pčolinský, Baránik, Janckulík, Kresák, Petrík, Binder, Kollár, Macháčková, nemôžem všetkých prečítať. To znamená, že asi sa stala nejaká chyba, takže ja navrhujem, aby sme zopakovali to hlasovanie, a bolo by dobré, keby sme vytiahli karty, a znovu naspäť, lebo sem-tam aj tá technika zablbne. Sem-tam aj predsedajúci. Dobre. Takže pán poslanec Grendel, môžem aj ja uviesť hlasovanie, ale bolo by dobré, keby ste to uviedli vy ako spravodajca. Takže je všeobecný súhlas, aby sme zopakovali hlasovanie, a predchádzajúce hlasovanie, samozrejme, tým pádom je neplatné.
Laurenčík, Milan, poslanec NR SR (2018-06-21):
Ďakujem za slovo. Ja by som mal len jednu takú ozaj faktickú poznámku. Keď som teraz počúval ten pozmeňujúci návrh veľmi teda pozorne, tak isto ste odôvodňovali aj ten v prvom čítaní za ten návrh zákona, že s akou veľkou odbornosťou ste ho pripravovali. Ten návrh zákona má nejakých osem, osem paragrafov a teraz pozerám, že aj ten váš pozmeňujúci má ďalších osem pozmeňujúcich bodov. Takže nesvedčí to o tom, že ten pôvodný návrh zákona je odborne pripravený a vôbec ani ako celý klub nezdieľame, že takýto návrh zákona je dobrý a nepodporíme ho pri hlasovaní. Ďakujem.
Bugár, Béla, podpredseda NR SR (2010-08-11):
Ďakujem pekne. Otváram rozpravu o tomto bode programu. Do rozpravy som nedostal žiadnu písomnú prihlášku, takže sa pýtam, či sa hlási ústne niekto do rozpravy k tomuto bodu? Konštatujem, že nie je to tak. Vyhlasujem rozpravu k tomuto bodu za skončenú. Pristúpime teda k tajnému hlasovaniu o návrhu na odvolanie členov Dozornej rady Fondu národného majetku Slovenskej republiky a na voľbu predsedu a ďalších členov Dozornej rady Fondu národného majetku. Chcem pripomenúť, že platný je ten hlasovací lístok, na ktorom je pri každom mene a priezvisku zakrúžkovaná len jedna z alternatív. To je, slová za odvolanie, proti odvolaniu alebo zdržiavam sa hlasovania. V tajnom hlasovaní budeme postupovať obvyklým spôsobom. Prosím všetkých overovateľov, aby sa ujali svojej funkcie a dohliadli na priebeh tajného hlasovania. Pristúpime teda k tajnému hlasovaniu. Ešte pán predseda výboru Šebej. Nech sa páči.
Bagačka, Michal, poslanec NR SR (2013-03-19):
Pani podpredsedníčka ďalej žiadala hlasovať o bodoch 9 až 14 spoločne, ale keďže bol schválený bod 56 spoločnej správy, ktorý sa vzájomne vylučuje s týmito bodmi, nemožno o nich hlasovať. Ďalej, pán predsedajúci, dajte hlasovať o pozmeňujúcom návrhu pána poslanca Martina Chrena.
Brixi, Otto, poslanec NR SR (2015-12-11):
Ďakujem pekne, pani predsedajúca. Pán kolega, som si myslel, že po včerajšku, kedy ste skoro zakázali neplodným párom ísť na umelé oplodnenie, tu už nič horšie nebude (smiech v sále), ale, žiaľbohu, asi som sa opäť mýlil. Keď odhliadnem od toho, že mnohé tieto argumenty, tieto fakty nemajú absolútne ani logickú, ani vecnú, ani chronologickú súvislosť, tak skúsim z toho mála, čo som zachytil a čo malo možno nejakú síce veľmi latentnú a nepresnú, ale aj napriek tomu aspoň technickú výpovednú hodnotu, vybrať to, že vy sa mýlite. Vy sa mýlite v úplne bazálnych veciach, ktoré sa nám a ľuďom vonku snažíte podsúvať. Pán kolega, vy argumentujete tým, že si vyzdvihlo veľmi málo uchádzačov ponuky alebo že sa o tom dozvedel veľmi úzky okruh uchádzačov. Ale si uvedomte, že však tie kompy, tie lode v Európe robí veľmi, veľmi málo subjektov. Však to nie je o tom. Však keď by sa prihlásil len jeden, tak sa tá súťaž zopakuje nanovo a bude sa to robiť snáď dovtedy, však bolo tu aj podanie na Úrad pre verejné obstarávanie, dovtedy, kým nebude vybratý jeden relevantný uchádzač z košiara tých, ktorí splnia podmienky. Ale vybrali si jednoducho podklady len traja a zvíťazil jeden. Jeden ten, ktorý mal relevantnú históriu, mal relevantné kvalifikačné predpoklady, a vybral ten, ktorý to vedel spraviť tak, aby tá kompa bola za čo najoptimálnejších podmienok prevádzkyschopná. Hovorili ste tu o nejakom verejnom obstarávaní. A však na Vodohospodárskej výstavbe aj na ministerstve, keď už sa bavíme o tej transparentnosti, však muselo po voľbách za Radičovej vlády odísť milión ľudí... (Prerušenie vystúpenia časomerom.)
Číž, Miroslav, doterajší podpredseda NR SR (2010-07-08):
Pani poslankyňa Jana Dubovcová.
Blanár, Juraj, podpredseda NR SR (2022-04-28):
Chápem, že vás to vyrušuje, ale nebol to procedurálny návrh. (Reakcie z pléna.) Takže budeme pokračovať ďalej. (Neutíchajúci ruch v sále.) Preruším rokovanie, ak sa tu neupokojíte, vážení páni poslanci! Pani poslankyňa! Páni poslanci! Má slovo pán poslanec Kazda s faktickou poznámkou na vystúpenie pána poslanca Kéryho, nech sa páči, pán poslanec.
M. Číž, podpredseda NR SR: (2007-02-09):
(Hlasovanie.) Prítomných 76 poslancov, za návrh 73 poslancov, nehlasovali 3 poslanci. Konštatujem, že tento návrh sme schválili, teda mi zároveň dovoľte konštatovať, že sme schválili vládny návrh zákona o trojstranných konzultáciách na celoštátnej úrovni a o zmene a doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov (zákon o tripartite). Teraz prosím spoločnú spravodajkyňu z výboru pre financie, rozpočet a menu pani poslankyňu Editu Angyalovú, aby uvádzala hlasovanie v druhom čítaní o vládnom návrhu zákona, ktorým sa mení a dopĺňa zákon č. 381/2001 Z. z. o povinnom  zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov (tlač 140). Vážená pani poslankyňa, máte slovo. (Hlasy v sále.) Súhlasíme s tým, aby sme prehodili hlasovanie o tomto bode, kým sa pripraví spravodajkyňa? Áno. Ďakujem pekne. Takže, vážené kolegyne, kolegovia, poprosím spoločného spravodajcu z výboru pre financie, rozpočet a menu poslanca Michala Lukšu, aby uviedol hlasovanie k návrhu uznesenia k návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Indickou republikou o podpore a vzájomnej ochrane investícií (tlač 138). Nech sa páči, pán poslanec, máte slovo.
Laššáková, Jana, podpredsedníčka NR SR (2015-11-12):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som dostala písomnú prihlášku od pána poslanca Igora Hraška z klubu OĽaNO. Nech sa páči, pán poslanec, máte slovo.
Kazda, Radovan, poslanec NR SR (2021-12-07):
Ďakujem. Pán poslanec Mazurek, ste povedali, že nie som Boh, aby som rozhodoval, čo si majú občania pichnúť, akú chemikáliu. O tomto ja nerozhodujem, o tom, že očkovanie a očkovacia dávka je, je v súlade s pravidlami, rozhodujú odborníci, o jej škodlivosti a neškodlivosti rozhodujú odborníci a títo následne certifikujú tento, túto vakcínu na trh, takže ja o tom nerozhodujem, o tom rozhodujú experti. Pán poslanec Mizík, vraj potvrdzujem, že každá konšpirácia sa stáva realitou. Účinok očkovania nie je konšpiráciou, takže neviem, ktorú ste mysleli konšpiráciu. Ale ja stále hovorím o tom, že účinok očkovania nie je žiadna konšpirácia, je to jednoznačne preukázateľné, dokázateľné, že má veľmi významný efekt na zníženie priebehu pandémie. A zasadzujem sa dokonca aj za riešenie povinného očkovania pre vybranú skupinu rizikovú. Pán poslanec Kočiš, odbieham od témy. No ale nemal som, nemal som pocit, že by som odbehol od témy. Všetkých desať bodov som mal priamo k vecnému návrhu s výnimkou toho prvého, kde som mal výhradu voči spôsobu komunikácie, aký vedie voči občanom aj tu v parlamente pán minister financií. Pán poslanec Benčík, ďakujem za reakciu a podporu. No a, pán poslanec Suja, ťažko sa reaguje, keď vy v prvej vete použijete nejaké, nejaké oslovenie a potom žiadate odo mňa reakciu, ale teda tak skúsim to, keďže hovoríte, že prečo právo veta. Právo veta sme nepoužili, lebo nechceme vyjadriť zásadný nesúhlas. V parlamente môže tento návrh prejsť, ak získa dostatočnú podporu. Postavil som sa ako chlap, neviem jak, prečo ste prišli, že nie. Ja som jednoznačne svoj názor vyjadril. Pán poslanec Ďurica, reagoval som skôr. Vy ste reagovali skôr na pána Matoviča. Pán poslanec Mihalik, ďakujem.
M. Hort, podpredseda NR SR: (2009-11-04):
Chcem všetkých informovať, ktorí tu neboli, keď vystúpil pán predseda Pavol Paška, že po skončení rozpravy bez ohľadu na to, kedy ona skončí, bude hlasovanie o rozpočte, čiže nie o 11.00 hodine, ale po skončení rozpravy. Pani poslankyňa, nech sa páči.
B. Bugár, podpredseda NR SR: (2005-02-09):
(Hlasovanie.) Prítomných 135 poslancov, za návrh 133, zdržal sa 1, nehlasoval 1. Konštatujem, že aj tento návrh sme schválili. Týmto sme hlasovali o všetkých pozmeňujúcich návrhoch, pán poslanec? I. Harna, poslanec: Áno, o všetkých pozmeňujúcich návrhoch. Mám poverenie výboru, aby som navrhol, aby sme prešli do tretieho čítania.
Figeľ, Ján, podpredseda NR SR (2014-12-12):
Nech sa páči, Juraj Blanár.
Hrušovský, Pavol, podpredseda NR SR (2010-09-07):
Ďakujem, pani poslankyňa, prosím, zaujmite miesto pre spravodajcov. Pán poslanec Madej. Páni poslanci, odporúčam aj vzhľadom na dohodu, ktorú sme prijali, ak nebude súhlas a ak pán poslanec Madej dokáže vyjadriť časovo, aký má... (Ruch v sále.) ... po hlasovaní, prosím, dobre. Takže odporúčam prerušiť rokovanie o tomto bode programu. Pani ministerka, ďakujem, pani spoločná spravodajkyňa, rovnako. Pristúpime k hlasovaniu o jednotlivých prerokovaných bodoch, preto chcem poprosiť všetkých tých pánov poslancov, ktorí sú spravodajcami jednotlivých návrhov zákonov, ktoré sme prerokovali, aby si pripravili návrhy uznesení. Ako prvého pána poslanca Horvátha prosím, aby ako spoločný spravodajca pristúpil k hlasovaniu a predložil návrhy k vládnemu návrhu zákona, ktorým sa mení a dopĺňa zákon 5/2004 Z. z. o službách zamestnanosti, ktorý prerokovávame v prvom čítaní. Pán poslanec, nech sa páči, máte slovo. (Hlasovanie o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 63.)
M. Číž, podpredseda NR SR: (2008-10-30):
(Hlasovanie.) Prítomných 136 poslancov, za návrh 136 poslancov. Konštatujem, že sme schválili vládny návrh zákona, ktorým sa menia niektoré zákony v pôsobnosti Ministerstva zdravotníctva Slovenskej republiky v súvislosti so zavedením meny euro. Vážené kolegyne, kolegovia, ak dovolíte, len krátka informácia. Ďalšie hlasovanie bude až v utorok o 17.00 hodine tak, ako sme sa dohodli. To znamená, že vzhľadom na to, že hlasovanie začína o 11.00 hodine, čiže keď sme to teraz neodhlasovali, tak pokračujeme o 14.00 hodine, pretože hlasuje sa o všetkých prerokovaných bodoch programu, ale myslím si, že bude lepšie, keď tento vládny návrh na voľbu členov Rady Slovenského pozemkového fondu prerokujeme v piatok a budeme o ňom hlasovať. (Hlasy z pléna.) Takže teraz mi dovoľte, v utorok pardon, prepáčte, lapsus verbis. Takže, vážené kolegyne, kolegovia, uplynula lehota, je 12.07 hodina, prerušujem rokovanie schôdze Národnej rady Slovenskej republiky a želám vám dobrú chuť. Samozrejme, dva procedurálne návrhy. Slovo má pán poslanec Urbáni.
Laššáková, Jana, podpredsedníčka NR SR (2014-06-26):
Chcete reagovať, pani poslankyňa? Nie. Vyhlasujem rozpravu za skončenú. Pán podpredseda vlády, chcete zaujať stanovisko? Nech sa páči.
Blaha, Ľuboš, podpredseda NR SR (2024-01-10):
Pán poslanec Richard Vašečka.
Danko, Andrej, podpredseda NR SR (2024-05-10):
Poslankyňa Mesterová.
Potocký, Milan, poslanec NR SR (2021-11-12):
Ďakujem za slovo, pán predsedajúci. Povedali to už aj moji predrečníci. Presne, pán poslanec Mazurek, ja tiež očakávam od vás, vy ste sa postavili do pozície, že len kritizovať, ale Slovensko a celý svet je vo výnimočnej situácii, kedy nielen vláda a my koaliční poslanci, ale aj vy, pán Mazurek, aj opozícia nesieme zodpovednosť za tento národ. A ak budete vy ešte so svojimi plamennými vystúpeniami prehlbovať frustráciu, znechutenie, budete v tých ľudí (ľuďoch, pozn. red.) vzbudzovať strach, obavy, to nie je cesta. Ja od vás očakávam ako od chlapa, že sa tu postavíte za rečnícky pult a poviete, mám takéto riešenia pre národ a sú lepšie, ako ponúka táto vláda, viem, čo vylieči túto spoločnosť. Hovoríte tu o vakcínach, že nie sú spoľahlivé, ale veď očkuje aj Putin, očkuje aj Biden, očkuje Orbán, to znamená, že sme súčasťou celosvetového spiknutia? Vy ste to odhalili? Áno? Takže aj Putin ide jedna ruka s Bidenom, áno? Proste postavte sa normálne ako chlap, mne to pripadá tak, že prirovnám Slovensko k rodine. Vláda a koalícia je aj ako matka, ktorá sa snaží liečiť choré dieťa, a opozícia sa správa ako opitý chlap, ktorý príde domov, vyloží nohy na stôl a nič len kecá a ešte uráža matku a vôbec to celej rodine neprospieva. To isté sú aj vaše vystúpenia. (Potlesk.)
Marosz, Ján, poslanec NR SR (2019-06-26):
Takže musí to byť samostatne, takže v zásade dovoľte, aby podľa § 73 ods. 1 som vystúpil aj k tlači 1528. Taktiež spĺňa tento návrh zákona náležitosti uvedené v rokovacom poriadku a v legislatívnych pravidlách tvorby zákonov. Gestorský výbor je ústavnoprávny výbor. Máme ho prerokovať do 9. septembra 2019. Ako spravodajca určený navrhnutý gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Ústavnoprávny výbor bude gestorským výborom. A zároveň odporúčam prijať lehoty na prerokovanie návrhu zákona v zmysle uvedeného rozhodnutia predsedu Národnej rady. Pán podpredseda, prosím, otvorte zlúčenú všeobecnú rozpravu. Ďakujem.
Glváč, Martin, podpredseda NR SR (2019-04-02):
Pani poslankyňa Verešová.
P. Paška, predseda NR SR: (2009-04-22):
(Hlasovanie.) 139 prítomných, 79 bolo za, 1 proti, 58 sa zdržalo, 1 nehlasoval. Konštatujem, že sme schválili vládny návrh zákona novely zákona č. 280/2006 Z. z. o povinnej základnej kvalifikácie a pravidelnom výcviku niektorých vodičov. Ďakujem pekne, pán spravodajca. Dámy a páni, odhlasovali sme prerokované body programu, chcem vás ešte požiadať o súhlas so zmenou programu. Pán minister zdravotníctva, vzhľadom na svoje pracovné povinnosti ma požiadal, aby sme body 74 až 76, sú to parlamentné tlače 880, 927 a 960, prerokovali v utorok 28. apríla od 9.00 hodiny. Je všeobecný súhlas? (Reakcia pléna.) Ďakujem pekne. Takže teraz, tak ako som vás požiadal, budeme pokračovať v druhom čítaní prerokúvaním vládneho návrhu zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov a o zmene a doplnení niektorých zákonov, je to tlač 887. Pán minister dopravy pán Ľubomír Vážny uvedie tento vládny návrh zákona. Po prerokovaní tohto bodu vás požiadam, aby sme vykonali tajnú voľbu. Nech sa páči, pán minister.
Heger, Eduard, poslanec NR SR (2018-09-14):
Ďakujem veľmi pekne. Kolega Simon, ďakujem veľmi pekne, že ste tu v sále, pretože naozaj to, čo odznelo, je dobré doplnenie do tejto diskusie. S tým chaosom ste to vysvetlil veľmi dobre. Čo sa týka kolegu Gogu, je dobré počuť samotného človeka, ktorý má s tým skúsenosti. Na druhej strane nie som si istý, alebo, respektíve, ak som to správne pochopil, tak vlastne to zníženie DPH sa nepretaví do zníženia ceny, ale skôr sa pretaví do možných investícií, do zlepšenia. Alebo teda tak to bolo aspoň vysvetlené, že ak aj DPH klesne, tak viac-menej cena ostane taká istá, ale dáva to priestor tým prevádzkovateľom na to, aby investovali do rozvoja, čo niektorí možno využijú, niektorí nie, ale tým pádom vlastne ten aspekt poklesu ceny z pohľadu prevádzkovateľa hovorí, že nebude. Kolega Jurzyca, ďakujem, áno, považujem, že to je to isté publikum, resp. zdá sa mi, že to je to isté publikom, tak už som sa nevyjadroval k tomu nesystémovému, ale veľmi dobrá poznámka, aby to odznelo aj pri tomto zákone. A o tých analýzach, to som presne hovoril. Ty si to ešte rozšíril, za čo som ti vďačný, lebo naozaj chýbajú tu tie analýzy. Kolega Baláž, IFP, ja teda neviem, že IFP dalo k tomu nejaké stanovisko, pretože teraz som to počul prvýkrát. Nebolo to súčasťou ani predloženého teda návrhu zákona, čo je škoda. Nestihol som si dokonca ani zapísať tie čísla, neodzneli ani v úvodnom slove. Ponaučenie pre budúcnosť, ak máte nejaké čísla, dajte ich do návrhu zákona, ľahšie sa potom o nich diskutuje. K tomu rozčarovaniu zo zníženia daní, ak dovolíte, vystúpim k tomu v ústnej rozprave, lebo neni to na 20 sekúnd.
Jurinová, Erika, podpredsedníčka NR SR (2014-03-25):
Ďakujem pekne, pán minister. Prosím spoločného spravodajcu z výboru pre hospodárske záležitosti, poslanca Viliama Holevu, aby informoval Národnú radu o výsledku rokovania výborov o tomto návrhu vlády.
Paška, Pavol, predseda NR SR (2012-06-21):
Pán poslanec Galko.
Paška, Pavol, predseda NR SR (2013-11-28):
Ďakujem pekne, pán minister. Pán poslanec Mojš je určený spravodajca.
Danko, Andrej, podpredseda NR SR (2023-12-14):
Poslanec Hellenbrandt. (Správne „Hellebrandt“, pozn. red.) Nie je v sále, stráca možnosť vystúpenia. Poslankyňa Nash.
J. Valocký, poslanec: (2009-12-02):
Cieľom navrhovanej úpravy sú zmeny v zákone č. 213/1997 Z. z. o neziskových organizáciách, ako i zmeny v zákone č. 578/2004 Z. z. o poskytovateľoch zdravotnej starostlivosti. Právna úprava má zabezpečiť, aby správna rada ako jeden z orgánov neziskovej organizácie v zdravotníctve mala zloženie zodpovedajúce pomeru majetku štátu vloženého do takto neziskovej organizácie. Navrhuje sa, aby členstvo v správnej rade neziskovej organizácie, ktorej zakladateľom alebo spoluzakladateľom je štát, v mene ktorého koná Ministerstvo zdravotníctva SR, bolo odlišne upravené od platnej úpravy zákona č. 213/1997 Z. z. o neziskových organizáciách. V navrhovanej úprave štát, v mene ktorého koná ministerstvo zdravotníctva, menuje nadpolovičnú väčšinu členov správnej rady, ak vklad štátu do neziskovej organizácie založenej štátom pri jej založení presiahol polovicu všetkých vkladov. Ďalšia zmena sa týka možnosti zakladateľa odvolať člena správnej rady neziskovej organizácie, ktorého vymenoval štát. Navrhovanou úpravou sa zabezpečí lepšia kontrola činnosti neziskovej organizácie, ktorej zakladateľom alebo spoluzakladateľom je štát. V návrhu zákona v § 100c sú Prechodné ustanovenia k úpravám účinným od 1. januára 2010. Funkčné obdobie členov správnych rád neziskových organizácií, ktorých zakladateľom alebo spoluzakladateľom je štát, končí 31. 1. 2010. Zakladatelia neziskových organizácií, ktorých zakladateľom, alebo spoluzakladateľom je štát, vymenujú od 1. 2. 2010 nových členov správnych rád týchto neziskových organizácií. Navrhujem účinnosť zákona od 1. januára 2010. Prosím, otvorte rozpravu. Ďakujem.
Laššáková, Jana, podpredsedníčka NR SR (2012-07-02):
Pán poslanec Novotný, nech sa páči.
Figeľ, Ján, podpredseda NR SR (2015-09-18):
Ďakujem pekne. Dávam teraz slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Ladislavovi Kamenickému. Nech sa páči.
Kažimír, Peter, poslanec NR SR (2010-12-01):
Pán predseda, dajte, prosím, hlasovať o vládnom návrhu zákona ako o celku. Schváliť prosím.
M. Hort, podpredseda NR SR: (2007-09-13):
A teraz dávam slovo spravodajcovi, ktorého určil navrhnutý gestorský výbor pre financie, rozpočet a menu, pánovi poslancovi Júliusovi Brockovi. Nech sa páči, pán poslanec.
Paška, Pavol, predseda NR SR (2013-09-11):
Vyhlasujem prestávku do 17.50 hodiny a budeme pokračovať. (Reakcia z pléna: „Hanba! Hanba!“) (Prestávka.) (Po prestávke.) Vážené pani poslankyne, vážení páni poslanci, budeme pokračovať v prerušenom rokovaní programu 23. schôdze. Poprosím vás o zaujatie miesta. (Ruch v sále.) Tí, ktorí máte záujem o rozpravu, poprosím všetkých tých, ktorí vedú komplikované rozhovory, aby radšej nerušili. Do rozpravy pán poslanec Lipšic, nech sa páči. Ešte raz vás chcem, dámy a páni, poprosiť, pokračujeme v rozprave, ak nemáte záujem o rozpravu, radšej odíďte zo sály. Nech sa páči, pán poslanec. (Pokračovanie rokovania o vládnom návrhu zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov a ktorým sa mení zákon č. 251/2012 Z. z. o energetike a o zmene a doplnení niektorých zákonov v znení zákona č. 391/2012 Z. z , tlač 602.)
Hrnčiar, Andrej, podpredseda NR SR (2019-10-23):
Pani poslankyňa Nehézová.
Glváč, Martin, podpredseda NR SR (2017-11-30):
Pán minister, chcete reagovať?
Beblavý, Miroslav, poslanec NR SR (2013-10-23):
Ďakujem veľmi pekne... (Hlasy v sále.)
Pčolinský, Peter, podpredseda NR SR (2023-02-17):
Dobré ráno. (Zaznievanie gongu.) Vážené panie poslankyne, vážení páni poslanci, otváram jedenásty rokovací deň 83. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci a poslankyne: Vladimír Baláž, Katarína Hatráková, Ján Mičovský, Martin Nemky, Ján Podmanický a o ospravedlnenie z dôvodu neúčasti požiadala poslankyňa... z dôvodu práceneschopnosti požiadala poslankyňa Jarmila Vaňová. V rokovaní pokračujeme v prerušenej rozprave v druhom čítaní o návrhu poslancov Šíbla, Šudíka, Šofranko a Szőllősa na vydanie zákona, ktorým sa mení a dopĺňa vodný zákon (tlač 1257). Prosím pána poslanca Jaromíra Šíbla, aby zaujal miesto určené pre navrhovateľov, a spoločného spravodajcu z výboru pre životné prostredie poslanca Vladimíra Zajačika, aby zaujal miesto určené pre spravodajcov. Do rozpravy je písomne prihlásený poslanec Martin Čepček, ktorému odovzdávam slovo. [Rokovanie o návrhu poslancov Národnej rady Slovenskej republiky Jaromíra Šíbla, Tomáša Šudíka, Márie Šofranko a Jána Szőllősa na vydanie zákona, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov , tlač 1257.]
Kollár, Boris, predseda NR SR (2022-05-19):
Na faktické bude reagovať pán poslanec Kazda, nech sa páči.
Jozef Burian, poslanec NR SR (2016-10-11):
V treťom čítaní.
Pellegrini, Peter, predseda NR SR (2024-02-15):
Prezentujme sa a hlasujme. To je veľmi pekné, tak my sme vám vyšli v ústrety a vy vyťahujete karty. (Reakcie z pléna.) Mali pravdu ostatní, že sme nemali byť takí ústretoví. (Ruch v sále.) Veď je to iba zámena členov, tak ako to mal aj pán Dubéci. (Ruch v sále.) (Hlasovanie.) Prítomných 98 poslancov, za 92, nehlasovali 6. Konštatujem, že Národná rada tento návrh schválila. (Potlesk.) Fakt trapné, vysoko trapné. Trapné. Teraz budeme hlasovať o bode 31 schváleného programu, ktorým je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 206/2009 Z. z. o múzeách a galériách, tlač 154. Poprosím pána poslanca Petra Náhlika, aby hlasovanie uviedol. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov , tlač 154.)
P. Hrušovský, predseda NR SR: (2003-11-11):
(Hlasovanie.) 122 prítomných, 46 za návrh, 8 proti, 68 sa zdržalo. Návrh uznesenia sme neschválili. Pán poslanec Janiš, odhlasovali sme všetky...
Jurinová, Erika, podpredsedníčka NR SR (2015-06-15):
Pán poslanec Fecko.
Matovič, Igor, poslanec NR SR (2014-11-09):
Keď sa tu, keď sa tu tak zamýšľame teda, že čo to tu vlastne na tej druhej strane sedí, no ja som sa presvedčil včera, keď som pustil to video s Egom a dal som tej mase ľudí, ktorá tu bola síce poriedko, ale každopádne ich tu bolo dosť, dve otázky. Jedna, kto s tým súhlasí, nech zdvihne ruku. Ani jeden. Druhá, kto s tým nesúhlasí. Ani jeden. Čo to znamená? Nedostali manuál. Jednoducho nedostali manuál, kde by mali odpoveď na takéto otázky. To je masa ľudí, ktorí nechali svoje vlastné svedomie pred parlamentom a niekto za misu šošovice, niekto za nejaký kšeftík trošku väčší, niekto za cétečko, jednoducho zobchodovali svoje vlastné svedomie. Takáto masa ľudí, takéto stádo de facto, lebo ľudia, ktorí sa zbavia svojho vlastného svedomia, už nie sú ľudia, to je stádo, takáto masa rozhoduje o osudoch ľudí na Slovensku, bohužiaľ.
Blanár, Juraj, podpredseda NR SR (2022-09-21):
Jedna faktická poznámka na vaše vystúpenie. Pán predseda výboru Viskupič. Nech sa páči.
Hort, Milan, podpredseda NR SR (2011-09-13):
Reagovať na faktické poznámky teraz bude pán minister Simon. Poprosím, zapnite ho na dve minúty, nech sa páči.
Bugár, Béla, poslanec NR SR (2013-10-24):
Ďakujem za slovo. Pán podpredseda vlády, to, že ste arogantný, to už každý vie na Slovensku. Ale vyprosím si, aby ste obviňovali opozíciu s tým, že šaškuje. Viete, ja si pamätám, keď som viedol rokovania Národnej rady, ako ste kričali, ako ste kričali a vyrušovali a skákali ste do reči. Dobre, ja som to vtedy povedal, že ste oveľa mladší, no tak dobre, tak sa naučíte. Nenaučili ste sa. Ja viem, že najväčšia obrana je útok. Ale prepáčte, pán podpredseda vlády, dnes nerokujeme ani o pánovi poslancovi Novotnom, ani o pánovi poslancovi Uhliarikovi. Rokujeme o tom, že pani ministerka ako manažérka jedného ministerstva nezvládla minimálne tender. Vy ste tu spomínali, že vám chýba nejaká obsahová, morálna úroveň návrhu. Nestačí vám to, že päť dní pre 1,5 mil. občanov, keby to bolo potrebné, lebo neviažme to na jeden tento konkrétny prípad, neviažme to, ale hovorme o tom, že pre 1,5 mil. občanov Slovenskej republiky dva vrtuľníky chýbali päť dní. Mohla sa stať hocijaká havária. Toto nie je zodpovednosť? Ale keď chcete, môžme hovoriť o iných obsahových formách alebo záležitostiach. Pani ministerka sľubovala, že bude znižovať dlh nemocníc. Dnešná tlač píše o tom, že ako najväčšie nemocnice povedzme plytvajú peniazmi. V štátnom rozpočte „vybojovala“. Nevybojovala nič, čo sa týka napríklad platby štátu do zdravotného poistenia. Je menšia. A nehovoriac o platoch sestričiek. Vy tu môžte hovoriť rôzne štatistické údaje. Opýtajte sa sestričky, prečo protestovali? Vy si myslíte, že je to v poriadku? Ja si nemyslím.
Laurenčík, Milan, podpredseda NR SR (2021-12-07):
Na vystúpenie jedna faktická poznámka. Nech sa páči, pán Eduard Kočiš.